Šiaulių radijo televizijos stotis

Šiaulių radijo televizijos stotis – radijo ir televizijos stotis, esanti Bubiuose (Bubių seniūnija, Šiaulių rajono savivaldybė), vienas iš aukščiausių statinių Lietuvoje. Stiebo aukštis – 245,75 m. Stotis vykdo veiklą šiose srityse: ryšių įranga, jos priežiūra; radijo signalų priėmimas ir perdavimas. Veikia radiorelinė įranga.

Adresas: Bubių k., Bubių sen., Šiaulių r. sav., LT-80200.

Istorija 
1961 metais Lietuvoje buvo statoma galinga radiorelinė linija Minskas–Vilnius–Kaunas–Ryga–Talinas–Leningradas, kurią naudodami programomis keitėsi atitinkami Baltarusijos, Lietuvos, Latvijos, Estijos bei Rusijos miestai. Mainams užtikrinti buvo pastatyta galinga radiorelinė stotis Šiauliuose. Šia radioreline linija 1961 m. balandžio 14 d. buvo perduodama Maskvos televizijos laida apie rusų kosmonauto J. A. Gagarino (1934–1968) sutikimą Žemėje, ją žiūrėjo milijonai Europos šalių gyventojų.

Vėliau stotyje įrengti radijo ir televizijos siųstuvai, stotis perkelta į Bubius.

Šaltiniai 

Šiaulių rajono savivaldybė
Bokštai Lietuvoje 
televizijos bokštai
Lietuvos radijo stotys